@ Odaiba Tokoyaki museum@ 

ทริปเที่ยวเอง ตะลุยtokyoเที่ยวสวนสนุก2017 วันนี้พาไปเกาะodaibaเกาะที่มีกันดั้มน่ะนะ ข้ามสะพานสายรุ้งจากฟากโตเกียวที่สถานีshimbashi โดยรถไฟอัตโนมัติที่ไม่มีคนขับสายyurikamome ไปลงสถานี Odaiba kaihinkoen exit1

# ห้าง Decks Tokyo Beach#
ไปที่ตึก Decks Joypolis ขึ้นบันไดเลื่อนไปชั้น4กันเลย (ฝั่งseaside mall)

พิพิธภัณฑ์ทาโกะยะกิ หรือ
Odaiba takoyaki museum จริงๆไม่น่าใช่พิพิธภัณฑ์แต่เป็นส่วนหนึ่งของ อิชิโชเมะโชเต็งไง (daiba 1 chome shotebgai)  ร้านค้าโบราณและเครื่องเล่นสมัยโชวะตกแต่งธีมงานวัดญี่ปุ่น สีสันสดใส ไว้บนห้างdecks tokyo beach รวมทั้งมีโซนมิวเซียมรวมร้านทาโกะยะกิอร่อยๆไว้รวมกันหลายร้านมากๆ เป็นร้านต้นตำหรับจากosakaและhokkaidaรวมทั้งร้านดังในญี่ปุ่นมาไว้ที่นี่
ร้านแรกของเรา 

## ร้าน Aizuya ## 
(ต้องใช่แน่) ร้านดังและเก่าแก่ต้นตำหรับจากosaka ตั้งแต่ปี1933เลือกจากป้ายนี้ล่ะ ตาลายไปหมด ร้านนี้น่าจะดังจริงๆมีชื่อการันตีจากหลายรางวัลรวมทั้งมีลงในการ์ตูนญี่ปุ่นด้วย วิธีซื้อ กดรายการอาหารซื้อจากตู้ด้านหน้า กยอดเงินจะได้รับสลิปเล็กๆ ยื่นให้คนขายเลยวิธีซื้อเหมือนๆกันกับร้านราเมนที่ramen museum

เราเลือกเซตรวม Mix Takoyaki 12ลูก (630Y) ( 205บาท)  แบบรวมรสชาติไส้ด้านใน ทาโกะยากิร้านนี้จุดเด่นจะอยู่ในตัวทาโกะยากิ ไม่มีซอสราดเหมือนร้านอื่นให้ทานแล้วซึมซับรสชาติแบบแท้ๆ ไส้ในจำไม่ได้มีหมึกยักษ์และอื่นๆอีก3รส ทาโกะยะกิที่นี่เหมือนๆกันคือ แป้งด้านในเละๆนิ่มเหมือนขนมครกจริงๆ ลูกบอกทาโกะยะกิปลอมหน้าโรงเรียนอร่อยกว่า ???? รสชาติรวมๆไม่ถูกปากเด็กๆนัก ให้ความอร่อย 3/5 แต่รวมกับบรรยากาศแล้ว ให้4/5 ที่นี่ที่นั่งไม่เยอะออกจะร้อน เรามาวันธรรมดาที่นั่งยังหายากแต่เวลาซื้อไม่ต้องต่อคิวเลยคนโล่ง งง คนไม่ซื้อแต่นั่งเต็ม  รอบนี้ก็ได้มาลองของแท้ๆแล้วก็ดีนะ ทาโกะยะกิ